Elsene

Elsene - nederlande: prononco [ELs'ne], aŭskulti aŭ per sistemo IFA [ˈɛlsənə] - aŭ Ixelles - france: prononco [ikSEL] aŭ per sistemo IFA [iksˈɛl] - estas municipo en Belgio, unu el la 19 municipoj de la Brusela Ĉefurba Regiono. Laŭ la stato de 2020 en la municipo vivis 87 632 loĝantoj sur areo de 6,41 kvadrataj kilometroj. Tio rezultigas loĝdenson de 13 671 loĝantoj/km². La teritorio havas komunan limon kun Auderghem, Bruselo, Vorst, Uccle, Watermael-Boitsfort, Etterbeek kaj Saint-Gilles / Sint-Gillis. Ixelles estas dividita en du partojn de la avenuo Louise (Louizalaan nederlande), kiu apartenas al la municipo Bruselo. Per tio ĉi Ixelles estas unu el tri belgaj komunumoj, kies teritoriaj partoj ne estas konektitaj (la du aliaj estas Mesen kaj la multparta Baarle-Hertog). Naskiĝintoj en Elsene Verkisto Julio Cortázar Aktorino Audrey Hepburn Kantistino Maurane Arkitekto Auguste Perret Reĝisorino Agnès Varda Politikistino Ursula von der Leyen Politikistino Sophie Wilmès